recursal/SuperWikiNEXT-32B huggingface dataset:
**Integroitu markkinointiviestintä** eli IMC (engl. *integrated marketing communications*) on yrityksen toimintatapa, jossa se huolellisesti yhdenmukaistaa ja koordinoi kaikkea viestintäänsä eri kanavissa, jotta siitä ja sen tuottamista hyödykkeistä (tuotteista tai palveluista) syntyisi asiakaskunnassa ja muissa sidosryhmissä mahdollisimman selvä, yhtenäinen ja mieleenjäävä kuva. 

Integroitu markkinointiviestintä on strateginen liiketoimintaprosessi, jonka avulla suunnitellaan, kehitetään, toteutetaan ja arvioidaan koordinoitavissa olevaa, mitattavaa ja puhuttelevaa brändikommunikaatiota lyhyellä ja pitkällä aikavälillä kuluttajien, asiakkaiden, potentiaalisten asiakkaiden ja muiden määriteltyjen ja relevanttien sisäisten ja ulkoisten sidosryhmien näkökulmasta.

Integraatioajattelu pitää sisällään organisaation kokonaisuudessaan*selvennä*, mutta se korostaa markkinoinnin, myynnin ja viestinnän rooleja -ja niiden yhteispeliä. Integraatiossa on kahdeksan ulottuvuutta*selvennä*. Integraatiota voidaan soveltaa käytäntöön myös taktisissa operaatioissa, vaikka se määritelmänsä mukaisesti korostaa strategisen markkinoinnin roolia.

Lähteet
-------

1. ↑  Kotler, Philip ym.: *Principles of Marketing*, s. 726. 4th European edition. Pearson, Prentice Hall, 2005. ISBN 978-0-273-68456-5.

Kirjallisuutta
--------------

* Vierula, Markku: Suuri integraatiokirja - markkinointi, myynti ja viestintä, toinen uudistettu ja laajennettu painos. Kirjan esipuhe professori Don E. Schultz. AlmaTalent 2014 Vierula, Markku: *Suuri integraatiokirja. Markkinointi, myynti ja viestintä.* Talentum 2009. ISBN 978-952-14-2139-6.
Voúrinos  
ΒούρινοςVoúrinos-vuorta.

|  |  |
| --- | --- |
| Sijainti | 
Grevená/Kozáni, Länsi-Makedonia, Kreikka |
| Korkeus merenpinnasta | 
1 863 m |

Kartta

|  |  |
| --- | --- |
| Koordinaatit | 
40° 10′ 33″ P, 21° 40′ 21″ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Voúrinos** (kreik. Βούρινος, myös *Boúrinos*, Μπούρινος) on vuori Makedoniassa Pohjois-Kreikassa. Sen korkeus on 1 863 metriä. Vuori sijaitsee Grevenán ja Kozánin alueyksiköiden alueella Länsi-Makedoniassa linnuntietä noin 23 kilometriä koilliseen Grevenásta ja noin 17 kilometriä lounaaseen Kozánista. Vuoren korkeimman huipun nimi on Ntrisiníkos (Ντρισινίκος).

Voúrinos-vuorta.

Lähteet
-------

1. ↑  Τα Βουνά της Ελλάδας *Πατριδογνωσία*. Viitattu 1.9.2022.

Aiheesta muualla
----------------

* Kuvia tai muita tiedostoja aiheesta **Voúrinos** Wikimedia Commonsissa
Ritarikunnan suurmestarin ketju
**Yhdeksän jalokiven ritarikunta**, virallisesti **Iänikuinen ja hyväenteinen yhdeksän jalokiven ritarikunta** (thaiksi เครื่องราชอิสริยาภรณ์อันเป็นโบราณมงคลนพรัตนราชวราภรณ์, *Khrueang Ratcha-itsariyaphon An Pen Borannamongkhon Noppharat Ratchawaraphon*), on thaimaalainen ritarikunta. Sen perusti kuningas Rama IV vuonna 1851.

Ritarikunnan tunnukset koostuvat kolmesta osasta:

* Ritarikunnan olkanauha, jossa roikkuu riipus (naiset kiinnittävät nauhan rintaansa).
* Rintatähti, joka kiinnitetään puvun vasemmalle puolelle
* Kultasormus, jota kannetaan oikeassa etusormessa

Tunnustus voidaan myöntää Thaimaan kuningasperheen jäsenille tai sellaisille maallikoille, jotka ovat tehneet erityisen merkittävän teon buddhalaisuuden hyväksi. Ritarikunnassa saa olla kerrallaan vain 27 jäsentä.

Ritarikunnassa on yksi luokka:

* ritari

Lähteet
-------

1. 1 2  The Ancient and Auspicious Order of the Nine Gems cabinet.thaigov.go.th.  Arkistoitu 2009. Viitattu 18.4.2022. (englanniksi)
2. ↑  Order of the Nine Gems, Badge *Medalbook*. Viitattu 18.4.2022. (englanniksi)
3. ↑  ODM of Thailand: Order of the Nine Gems *medals.org.uk*.  2023. Viitattu 24.3.2023. (englanniksi)
Edward Frankland
**Edward Frankland** (18. tammikuuta 1825 – 9. elokuuta 1899) oli englantilainen kemisti. Hän oli veden analysoinnin ekspertti ja kehitti valenssin käsitteen. Hän oli myös yksi organometallikemian kehittäjistä.

Lähteet
-------

1. ↑  Tel Asiado: Theory of Valence Pioneer: Edward Frankland *Decoded Science*.  2011.  Arkistoitu 16.10.2017. Viitattu 16.10.2017.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en: Edward Frankland 

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
	+ 2
* BnF data
	+ 2
* Katalonia
* Saksa
* Israel
* Yhdysvallat
* Japani
* Alankomaat

 |
|  |
| Tieteilijät | 
* Mathematics Genealogy Project

 |
|  |
| Henkilöt | 
* Deutsche Biographie

 |
|  |
| Muut | 
* SNAC
* IdRef

 |

 |
Zálongo  
ΖάλογγοAntiikin Kassopian aluetta, Zálongo-vuori oikealla.

|  |  |
| --- | --- |
| Tyyppi | 
ylänkömaa (en)View and modify data on Wikidata  |
| Sijainti | 
Préveza, Epeiros, Kreikka |

Kartta

|  |  |
| --- | --- |
| Koordinaatit | 
39° 08′ 46″ P, 20° 41′ 22″ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Zálongo** (kreik. Ζάλογγο) on vuori Epeiroksessa luoteisessa Kreikassa. Se sijaitsee noin 20 kilometriä pohjoiseen Prévezan kaupungista lähellä Kamarínan kylää.

Vuorella sijaitsee Pyhän Demetrioksen luostari. Vuori ja luostari tunnetaan ennen kaikkea niin kutsutusta Zálongon tanssista. Se oli joukkoitsemurha, jonka noin 50–60 epeiroslaisen naisen joukko Soúlista teki lapsineen hyppäämällä alas vuorelta laulaen ja tanssien välttääkseen joutumisen Ali paššan joukkojen käsiin vuonna 1803. Tätä muistetaan edelleen zálongo-laululla ja -tanssilla. Vuorelle on pystytetty tapauksen johdosta vuonna 1961 suurikokoinen muistomerkki, joka esittää käsi kädessä tanssivia naisia.

Antiikin aikana vuoren juurella sijaitsi Kassopen kaupunki. Prévezan kunnan osa Zálongon kunnallisyksikkö, entinen itsenäinen kunta, on saanut nimensä vuoresta.

* Zálongo-vuorta.Zálongo-vuorta.
* Zálongon tanssin muistomerkki.Zálongon tanssin muistomerkki.
* Zálongon Pyhän Demetrioksen luostari.Zálongon Pyhän Demetrioksen luostari.
* Claude Pinet'n maalaus Zálongon tanssi, 1803.Claude Pinet'n maalaus *Zálongon tanssi*, 1803.

Lähteet
-------

1. ↑  The Dance of Zalongo *Amusing Planet*. Viitattu 20.2.2017.
2. ↑  From Here to Eternity: the Tragic Tale of the Dance of Zalongo *ancient-origins.net*. Viitattu 20.2.2017.

Aiheesta muualla
----------------

* Kuvia tai muita tiedostoja aiheesta **Zálongo** Wikimedia Commonsissa
**CBD-öljy** on sekoitus kannabinoidipitoista uutetta ja kasviöljyä. Kasviöljy toimii vaikuttavien aineiden kuljetinaineena. Kannabidioli eli CBD ja muut kannabinoidit ovat rasvaliukoisia. CBD-öljyt valmistetaan yleensä kuituhampusta (Cannabis Sativa L.) ja valmistuksessa käytetään erilaisia uuttomenetelmiä ja niistä suosituimmat ovat hiilidioksidiuutto, alkoholiuutto ja butaaniuutto. CBD-öljyt myydään usein pipettipulloissa, jonka ansiosta tarkka annostelu onnistuu tippa kerrallaan. Kerta-annokset vaihtelevat tilanteesta riippuen 1-40 tipan välillä. Kun CBD-öljyä otetaan sisäisesti, se laitetaan yleensä kielen alle josta se imeytyy kehoon kielen alla olevien kapillaarien avulla.

Täyden spektrin CBD-öljyt sisältävät yli 500 terveyteen vaikuttavaa yhdistettä, jotka esiintyvät hampussa. Kannabinoidien, terpeenien ja flavonoidien yhteisvaikutusta kutsutaan englanniksi nimellä entourage effect.

Katso myös
----------

* Kannabidioli

Lähteet
-------

1. ↑  Mitä on CBD-öljy  26.02.2020. Hamppumaa. Viitattu 4.3.2022.
2. ↑  Miten ottaa CBD-Öljyä sisäisesti? | Naturecan Suomi *Naturecan FI*. Viitattu 27.10.2023.
3. ↑  CBD-öljy  09.02.2022. cbdoljytietoa.fi. Viitattu 7.3.2022.
Ritarikunnan tunnuksia
**Krysanteemiritarikunta** (jap. 大勲位菊花章, *Dai-kun'i kikka-shō*) on Japanin korkein mahdollinen ritarikunta. Sen perusti keisari Meiji vuonna 1877. Sitä myönnetään lähinnä vain Japanin keisariperheen jäsenille tai ulkomaalaisille valtiopäämiehille. Saajan tulee kuitenkin olla mies. Myös poikkeuksellisen merkittävän teon tekijä voi saada tunnustuksen. Koko historiansa aikana kunniamerkkiä on jaettu vain 50 kertaa ja vuoteen 2019 asti pääministeri Yasuhiro Nakasone on ainoa elossa oleva henkilö, jolle kunnianosoitus on myönnetty. Kunniamerkki voidaan myöntää myös postuumisti.

Aluksi ritarikunnassa oli vain yksi luokka, suurristi, mutta 12 vuotta ritarikunnan perustamisen jälkeen lisättiin ylempi luokka, suurristi ketjuilla. Suurristi ketjuilla voidaan myöntää vain sellaiselle henkilölle, jolle on jo aiemmin myönnetty ritarikunnan suurristi.

* ritarikunnan nauha (molemmissa luokissa)

Lähteet
-------

1. ↑  Order of the Chrysanthemum | Japanese order  2022. Encyclopædia Britannica. Viitattu 22.6.2022. (englanniksi)
2. 1 2  The Supreme Order of the Chrysanthemum  25.7.2018. Tallinn Museum of Orders of Knighthood. Viitattu 22.6.2022. (englanniksi)
3. ↑  Order of the Chrysanthemum, Grand Cordon Badge  2022. Medalbook. Viitattu 22.6.2022. (englanniksi)
4. ↑  ODM of Japan: Order of the Chrysanthemum *medals.org.uk*.  2023. Viitattu 24.3.2023. (englanniksi)
MDF-raakalevyä laudan ja riman muotoisina kappaleina.
**MDF-levy** (*medium-density fibreboard*) on puolikova kuitulevy, joka valmistetaan kuivausmenetelmällä kuumapuristamalla se havupuukuidusta (noin 92 % tuotteesta) ja sideaineista (noin 8 % tuotteesta). Levyn sideaineina käytetään esimerkiksi formaldehydihartseja, jotka voivat aiheuttaa terveyshaittoja erityisesti MDF-levyjen parissa työskenteleville. Levyjen valmistuksessa on pyritty siirtymään turvallisempiin sideaineisiin, kuten polyvinyyliasetaattiin. MDF-levyä voidaan valmistaa myös kylmäpuristamalla.

MDF-levyjen valmistus alkoi vuonna 1965 New Yorkin Depositissa. Niiden tuotanto kiihtyi 1980-luvulla, ja MDF-levy onkin osin syrjäyttänyt lastulevyn monissa käyttökohteissa, erityisesti kalusteteollisuudessa. MDF-levy kestää kosteutta paremmin kuin lastulevy, mutta sekin turpoaa kastuessaan, eikä siten sovellu ulkokäyttöön. Koska MDF-levy valmistetaan puukuidusta eikä suuremmista puulastuista, saadaan MDF-levystä homogeenisempi ja tiiviimpi materiaali, jonka massa on yleensä 600–800 kg/m³. Levyjen tarkka työstäminen on helppoa. Ruskeiden raakalevyjen lisäksi on olemassa levyjä, jotka on pinnoitettu melamiinilla, maalilla tai viilulla, sekä erivärisiä läpivärjättyjä levyjä.

Katso myös
----------

* HDF-levy

Lähteet
-------

1. ↑  MDF Finnforest. Viitattu 5.11.2008.
2. 1 2 3  MDF from Start to Finish Composite Panel Association.  Arkistoitu 7.10.2009. Viitattu 13.11.2008. (englanniksi)
3. ↑  Hengitystieherkistäjät Työterveyslaitos. Viitattu 5.11.2008. [vanhentunut linkki]
4. ↑  PARTICLEBOARD, MEDIUM-DENSITY FIBERBOARD, AND MENDE PROCESS BOARD PLANTS IN THE UNITED STATES — CAPACITY, PRODUCTION, AND RAW MATERIAL TRENDS, 1956-1976 Forest Products Laboratory.  Arkistoitu 12.10.2006. Viitattu 13.11.2008. (englanniksi)
5. ↑  Terms and Definitions Stacks and Stacks. Viitattu 13.11.2008. (englanniksi)
6. ↑  MDF-levy Brandéns Panelskivan.  Arkistoitu 12.8.2007. Viitattu 13.11.2008.
7. ↑  Coloured MDF - Solid colour innovation (Arkistoitu – Internet Archive), *Architecture & Design*. Viitattu 8.8.2017.
**Katja Pällijeff** (s. 1972) on suomalainen elokuvaleikkaaja.

Pällijeff on valmistunut taiteen maisteriksi elokuvaleikkauksesta Aalto-yliopistosta vuonna 2007. Hänellä on myös sosiologian, filosofian ja journalismin opintoja Helsingin yliopistolta vuosilta 1994–1999.

Hän on leikannut toistakymmentä pitkää elokuvaa, niin fiktiota kuin dokumenttielokuviakin. Hänen leikkaamiin tv-sarjoihin kuuluvat muun muassa *Salatut elämät*, *Alias Lönnrot*, *Kansankodin kuokkavieraat*, *Rahti* sekä *Harjunpää*.

Pällijeff oli ehdolla yhdessä Tuukka Temosen kanssa Parhaan leikkauksen Jussi -palkintoon elokuvasta *Presidentintekijät* (2014).

Pitkien elokuvien filmografia (leikkaajana)
-------------------------------------------

* Hiljaa toivotut, 2011
* Rouva Presidentti, 2012
* Presidentintekijät, 2014
* Kuka välittää?, 2014
* Kanarialinnut, 2015
* Tuntematon pakolainen, 2016
* Luonnonlaki, 2019
* Nepalin morsian, 2019
* Diva of Finland, 2019
* Huonot naiset, 2022

Lähteet
-------

1. 1 2  Katja Pällijeff | Hakutulokset *elonet.finna.fi*. Viitattu 12.10.2022.
2. ↑  FINNISH CINEMA EDITORS F.C.E. / Katja Pällijeff *FINNISH CINEMA EDITORS F.C.E.*. Viitattu 12.10.2022. (englanniksi)
3. ↑  Katja Pällijeff *IMDb*. Viitattu 12.10.2022.
4. ↑  Jussi-ehdokkaat valittu - katso täältä lista ehdokkaista *Episodi.fi*. Viitattu 12.10.2022.
**Asunnottomien yö** on kansalaisliike, joka tukee jokaisen oikeutta omaan kotiin eli vakinaiseen asuntoon. Asunnottomien yön tapahtumia järjestetään useilla paikkakunnilla vuosittain lähinnä päivällä ja illalla 17. lokakuuta, joka on Yhdistyneiden kansakuntien kansainvälinen päivä köyhyyden poistamiseksi. Asunnottomien yön tapahtumissa muun muassa muistutetaan asunnottomuuden syrjäyttävästä vaikutuksesta ja tarjotaan ruokaa asunnottomille. Tapahtumista vastaa Asunnottomien yö -kansalaisliike jokaisella tapahtumapaikkakunnalla. Keskeisia tapahtumia tukevia tahoja ovat Vailla vakinaista asuntoa VVA ry ja Suomen köyhyyden ja syrjäytymisen vastainen verkosto EAPN-Fin. VVA ry on ollut myös päävastuussa Helsingin tapahtumien järjestelyistä. Tapahtumiin kutsutaan myös päättäjiä keskustelemaan asunnottomien kanssa asunnottomuudesta, ja kutsuun on vastannut lukuisia päättäjiä, kuten presidentit Tarja Halonen ja Sauli Niinistö.

Katso myös
----------

* Asunnottomuus
* Köyhyys
* Syrjäytyminen

Lähteet
-------

1. 1 2  Tänään vietetään valtakunnallista asunnottomien yötä – Seinäjoella asunnottomien määrä on kasvanut viime vuodesta  17.10.2023. Yle.fi. Viitattu 22.10.2023.
2. ↑  Asunnottomien Yö -kansalaisliike kutsuu  2014. Asunnottomien yö -kansalaisliike. Viitattu 17.10.2014.

Aiheesta muualla
----------------

* Asunnottomienyo.fi
* / Asunnottomien yö Facebookissa
* Vailla vakinaista asuntoa VVA ry
* EAPN-Fin -köyhyysverkosto
* YK:n köyhyyden ja syrjäytymisen vastaisen päivän tapahtumia Euroopassa (Arkistoitu – Internet Archive)
**GoMore** on auton jakamis- ja yhteiskäyttöportaali.

GoMorella on sovellus- ja verkkopohjaisia palveluita, joiden avulla ihmiset voivat jakaa autoja. GoMoren palveluihin kuuluvat: Yksityinen autonvuokraus, leasing ja kimppakyydit. Palvelut ovat saatavilla viidessä maassa, joissa on yhteensä 2 325 000 jäsentä. *lähde?* Maat ovat Tanska (800 000), Norja (70 000), Ruotsi (75 000), Ranska (180 000) ja Espanja (1 200 000).*milloin?*

GoMore ApS:n perustivat Matias Møl Dalsgaard ja Søren Riis vuonna 2005, ja sen pääkonttori sijaitsee Kööpenhaminassa, Tanskassa. Ruotsissa yritys on rekisteröity GoMore Sweden Branchin alle. Ensimmäinen Ruotsin toimisto avattiin huhtikuussa 2019.

Palvelut
--------

### Yksityinen autonvuokraus

GoMore on online-markkinapaikka, joka yhdistää autoa tarvitsevat ihmiset niihin, joilla on auto ja jotka vuokraavat sen GoMoren kautta. Auton omistajat voivat vuokrata autonsa GoMoren sovelluksen tai verkkosivuston kautta, ja vuokraaja varaa helposti lähellä olevan auton. Käyttäjät ovat automaattisesti vakuutettuja vuokrauksen aikana, ja heillä on mahdollisuus käyttää asiakaspalvelua ongelmatilanteissa.

### Leasing

GoMore tarjoaa vuokrasopimuksia, jotka sisältävät autovakuutuksen ja palvelun.

### Kimppakyydit

GoMore on online-markkinapaikka kimppakyydille. Verkkosivusto ja sovellus yhdistävät kuljettajat matkustajiin, jotka ovat menossa samaan suuntaan ja ovat valmiita matkustamaan yhdessä jakamaan matkan kustannukset.

Historiaa ja kritiikkiä
-----------------------

GoMore on alun perin tanskalainen, ja se aloitettiin vuonna 2005. Ruotsin lanseerauksessa kesällä 2014 yritys mainitsi, että sillä on joka viikonloppu 2 000 ja 3 000 henkilöä, jotka käyttävät yrityksen palvelua. Ruotsissa siitä tuli kilpailija jo olemassa olevalle Skjutsgruppenille. 

Kritiikkiä liiketoiminnalle - sekä Gomoren palvelulle että koko kyytipalvelulle - on tullut Ruotsin taksiliitolta. He väittävät, että yritys on/pitäisi olla laitonta ja että se on puhdasta mustaa taksitoimintaa.  Kritiikistä huolimatta GoMore ei ollut mukana hallituksen julkistamassa tariffiarvioinnissa.

Lähteet
-------

1. ↑  Cecilia Karlsson: Så blir bilsemestern billig  28 juli 2014. Dagens nyheter. Viitattu 7 maj 2015. svenska
2. ↑  GoMore wins new markets with its concept for cities with fewer cars *Nordea*. Viitattu 18.9.2023. (englanniksi)
3. ↑  "Samåkningstjänsten GoMore lanseras i Sverige". feber.se, 2012-06-24. Läst 11 maj 2015.
4. ↑  ""Polisen gör inget åt svarttaxi"". svt.se. Läst 11 maj 2015.
Kuciakin ja Kušnírován muistokynttilöitä Prešovssa.
**Ján Kuciak** (17. maaliskuuta 1990 – 21. helmikuuta 2018) oli slovakialainen toimittaja joka murhattiin yhdessä kihlattunsa **Martina Kušnírován** kanssa helmikuussa 2018. Heidän murhansa aiheutti suuria mielenosoituksia ympäri Slovakiaa ja johti maan hallituksen eroon.

Ura
---

Kuciak toimi ennen kuolemaansa Aktuality.sk verkkoehden toimittajana. Hän oli keskittynyt eritysesti Slovakian eliitin korruptioon. Juuri ennen kuolemaansa Kuciak oli julkaisemassa artikkelia slovakialaisten poliitikkojen yhteydestä Italian mafiaan.

Murha
-----

Kuciak ja Kušnírová murhattiin omassa kodissaan Veľká Mačan kylässä lähellä Trnavaa 21. helmikuuta 2018. Kuciakia ammuttiin kaksi kertaa sydämeen, kun Kušnírováa ammuttiin kerran päähän. Pian pariskunnan löytymisen jälkeen Slovakian poliisi ilmoitti epäilevänsä murhan olleen tilausmurha.

Oikeudenkäynti
--------------

Vuonna 2020 Miroslav Marcek tuomittiin 25 vuoden vankeusrangaistukseen tämän tunnustettua murhanneensa pariskunnan. Hän oli entiseltä ammatiltaan sotilas. Myös Marcekin kuljettajana toiminut entinen poliisi Tomáš Szabó on saanut 25 vuoden tuomion. Heidät molemmat todettiin syylliseksi myös liikemies Peter Molnarin vuonna 2016 tapahtuneeseen murhaan.

Murhan tilaajia ei ole vielä tuomittu. Vuonna 2020 Slovakian erikoisrikostuomioistuin vapautti yrittäjä Marian Kočnerin sekä hänen apulaisensa Alena Zsuzsován kaikista syytteistä todistusaineiston puutteessa. Slovakian korkein oikeus kuitenkin kumosi päätöksen ja avasi uudelleen tapauksen käsittelyn kesäkuussa 2021. Oikeudenkäynti jatkuu yhä. Sekä Kočner, että Zsuzsová kärsivät vankilarangaistusta aiemmista rikoksista.

Kuciakin murhan tilanneiden sekä Marcekin ja Szabón välikätenä toiminut liikemies Zoltán Andruskó tuomittiin 15 vuoden vankeusrangaistukseen joulukuussa 2019.

Vaikutus
--------

Kuciakin ja Kušnírován murha sai aikaan suuria mielenosoituksia ympäri Slovakiaa, mitkä johtivat silloisen pääministeri Robert Ficon sekä hänen sisäministerinsä eroon. Myöhemmin Kuciakin mukaan on nimetty vuosittain jaettava palkinto sananvapauden puolesta taistelleille toimittajille.

Lähteet
-------

1. ↑  Turtiainen, Suvi: Slovakialaisten Jánin ja Martinan piti mennä toukokuussa naimisiin – sen sijaan heidät ammuttiin, ja nyt mielenosoittajat vaativat politiikkaa ilman korruptiota *Yle.fi*.  25.3.2018. Viitattu 27.2.2023.
2. ↑  Prokurátor: Čas Kuciakovy vraždy známe s přesností na pět minut. Byla zřejmě na objednávku *iRozhlas.cz*.  26.3.2018. Viitattu 27.2.2018.
3. 1 2 3  Radka Minarechová: Kuciak murder retrial nears its end, verdict expected in spring *Spectacular Slovakia*.  25.2.2023. Viitattu 3.3.2023.
4. ↑  Myllyoja, Markus: Slovakian toimittajamurhasta 23 vuoden vankeustuomio ex-sotilaalle *yle.fi*.  6.4.2020. Viitattu 27.2.2023.
5. ↑
**Ominaistarkkuus** tarkoittaa nestekidenäytön, piinestekidenäytön tai muun litteän näytön kiinteää kuvatarkkuutta. Koska nestekidenäyttö ja LED-näyttö koostuvat kiinteistä kuvapisteistä, ne eivät voi vaihtaa kuvatarkkuuttaan sopivaksi lähetteen mukaan kuvaputken tapaan, joten optimaaliseen kuvatarkkuuteen päästään vain silloin, kun lähetteen kuvatarkkuus vastaa ominaistarkkuutta. Täydellisessä kuvassa on yhtä monta kuvapistettä kuin kuvalähteessä ja kuvapisteet ovat täysin linjassa lähteen kuvapisteiden kanssa.

Kuvaputkinäytöt pystyvät yleensä näyttämään kuvat eri kuvatarkkuuksilla, mutta litteitä näyttöjä rajoittaa kuvan sovitus näytölle (interpolointi), mikä heikentää kuvanlaatua. Mm. nestekidenäytön täytyy sovittaa esimerkiksi pienempi kuva ominaistarkkuudelle. Ongelma on sama kuin siinä, kun viedään pienempi kuva kuvankäsittelyohjelmaan ja suurennetaan se, jolloin pienemmän kuvan terävyys heikkenee suurennettaessa. Tämä on erityisen suuri ongelma silloin, kun useimmissa kuvissa käytetään esimerkiksi kuvasuhdetta 4:3 (640 × 480, 800 × 600, 1 024 × 768, 1 280 × 960, 1 600 × 1 200), mutta kaikissa, kuten 1 280 × 1 024:ssä, ei. Jos käyttäjä haluaa sovittaa 1 024 × 768 kuvapisteen kuvan 1 280 × 1 024 kuvapisteen ruudulle, kuvaan tulee vääristymiä ja virheitä, koska kuvapisteitä ei voida sovittaa yksi yhteen. Tämä johtaa kuvanlaadun ja terävyyden merkittävään huononemiseen. 

Teoriassa tietyt kuvatarkkuudet toimivat hyvin, kunhan ne ovat pienempien kuvatarkkuuksien tarkkoja moninkertoja. Esimerkiksi 1 600 × 1 200 kuvapisteen näyttö voisi näyttää 800 × 600 kuvapisteen kuvaa hyvin, koska jokainen pienemmän kuvan piste voitaisiin näyttää neljällä kuvapisteellä isommalla näytöllä kuvaa sovittamatta. Koska 800 × 600 on kuvatarkkuuden 1 600 × 1 200 tekijä, sovittamisen ei pitäisi vaikuttaa kuvaan. Käytännössä kuitenkin monissa näytöissä käytetään tasoitusalgoritmia kaikille pienemmille kuvatarkkuuksille, jolloin kuvanlaatu kärsii näissäkin tapauksissa. 

Useimmat litteät näytöt pystyvät kertomaan tietokoneelle ominaistarkkuutensa EDID-tietojen avulla. Jotkin nestekide-TV:t, erityisesti 1 366 × 768 kuvapisteen mallit, eivät ilmoita ominaistarkkuuttaan, vaan tarjoavat ainoastaan muutamia heikompia kuvatarkkuuksia, joten niiden kuva ei ole niin hyvä kuin olisi mahdollista. 

Osa laajakuvanestekidenäytöistä näyttää kuvan vaihtoehtoisesti ilman sovitusta tai venytystä, jolloin kuva on terävyydeltään täydellinen, mutta se ei täytä koko ruutua. Tämän huomaa yleensä siitä, että ruudun sivuilla näkyy mustat reunat.

Katso myös
----------

* Näytön kuvatarkkuus
* LCoS

Lähteet
-------

* Gaming issues with TFT LCD Displays (Arkistoitu – Internet Archive)

### Viitteet

1. ↑  AfterDawn.com - Native Resolution
**Anti Festival International Prize for Live Art** on Anti – Contemporary Art Festivalin perustama suomalainen, maailman ensimmäinen kansainvälinen live art -palkinto. Tieto palkinnon perustamisesta julkistettiin ensimmäisen kerran ANTI-festivalin yhteydessä 24. syyskuuta 2013 ja se jaettiin ensimmäisen kerran 24. syyskuuta 2014. Palkinnon avulla Anti-festivaali haluaa nostaa live art -taiteen arvostusta niin kotimaassa kuin kansainvälisestikin.

Palkinnon kokonaisarvo vuonna 2014 oli 30 000 euroa. Palkitulle taiteilijalle myönnettiin rahapalkinnon (15 000 euroa) lisäksi samansuuruisen tuotantoavustus uuden teoksensa tuomiseksi ANTI-festivaalille 2015. Palkinnon rahoitti Saastamoisen säätiö.

Palkinnon ehdokkaat ja saajan päättää vuosittain vaihtuva kolmihenkinen kansainvälinen tuomaristo. Vuonna 2014 palkinnonsaajan valitsi tuomaristo, jonka puheenjohtajana toimi Ruth MacKenzie (kansainvälisen Holland Festivalin ja Lontoon Cultural Olympiad 2012 -tapahtuman johtaja). Tuomaristoon kuuluivat myös suomalainen taiteilija Anssi Kasitonni ja arkkitehti Juhani Pallasmaa. Tuomaristo valitsi voittajan kahdeksasta ehdokkaasta, jotka olivat Franko B (UK/IT), Heather Cassils (CA/US), Frog King/Kwok Mang-ho (HK), Saa Sanoa -tuotanto (FI), Gwendoline Robin (BE) ja Joshua Sofaer (UK). Ensimmäisen Anti Festival International Prize for Live Art -palkinnon voitti kanadalainen performanssitaiteilija Heather Cassils.

Palkitut
--------

* 2014: Heather Cassils
* 2015: Willoh S. Weiland
* 2016: Terike Haapoja

Lähteet
-------

1. ↑  Massa, Silja: Transsukupuolinen kehonrakentaja Heather Cassils voitti suomalaisen kulttuuripalkinnon *HS.fi*.  24.9.2011.  Arkistoitu 11.10.2014. Viitattu 11.9.2015.
2. ↑  Malinen, Markku: Anti-festivaalin Live Art -palkinto Willoh S. Weilandille – maraton juoksumatolla ja yhteisöllisyyden korostaminen toivat voiton *Yle Uutiset*.  4.9.2015. Viitattu 11.9.2015.
3. ↑  Nykänen, Helmi: Kansainvälisen Live Art -palkinnon voittaja Terike Haapoja katsoo maailmaa naudan näkökulmasta *Yle Uutiset*.  29.10.2016. Viitattu 29.10.2016.

Aiheesta muualla
----------------

* Tapahtuman kotisivut
* 30 000 euron taidepalkinto Heather Cassilsille (Arkistoitu – Internet Archive)
* Kuopioon perustetaan uusi mittava taidepalkinto (Arkistoitu – Internet Archive)
**Operaatio Alaska, Finalaska** tai **Uusi Suomi** oli joidenkin Yhdysvaltain viranomaisten ehdottama suunnitelma ottaa suomalaispakolaisia Alaskaan, jos Neuvostoliitto olisi valloittanut Suomen. Alaskaan suunniteltiin suomalaisten ottamista sekä talvisodan että jatkosodan aikana. Uusi Suomi olisi perustettu Keski-Alaskaan Tananajoen ympärille.

Alaskalaiset vastustivat suunnitelmaa lähinnä siksi, että suomen kieltä on vaikea oppia ja sitä ei puhuttu kyseisellä alueella.

Tausta
------

Yhdysvalloissa talvisodan aikana pelättiin suomalaisten kansanmurhaa, joten sitä ehdotettiin että Amerikka pelastaisi suomalaiset evakuoimalla heidät Alaskaan. Alaska valittiin, koska sen katsottiin soveltuvan suomalaisille ja koska sen väkiluku oli erittäin pieni. Jatkosodan aikana suunniteltiin myös suomalaispakolaisten ottamista, tosin laajemmassa mittakaavassa, koska Amerikka oli valmis evakuoimaan koko Suomen väestön ja asutettu Alaska olisi ollut paremmin turvattu tulevassa kylmässä sodassa Neuvostoliiton hyökkäystä vastaan.

Katso myös
----------

* Slattery Report, samanlainen suunnitelma natsien miehittämästä Euroopasta pakenevien juutalaisten siirtämiseksi Alaskaan.
	+ Michael Chabonin *Jiddish Policemen's Union* (2007), vaihtoehtoinen historiallinen romaani, joka sijoittuu maailmaan, jossa Slattery Report toteutettiin.

Viitteet
--------

1. 1 2  Finalaska - unelma suomalaisesta osavaltiosta *yle.fi*. Viitattu 26.5.2021.
2. 1 2  Researcher: US Planned "New Finland" for Refugees in Alaska *Yle Uutiset*. Viitattu 26.5.2021. en
3. ↑  Uskomaton salasuunnitelma talvisodan ajalta: suomalaiset oli määrä lähettää Neuvostoliiton pelossa laivoilla Alaskaan *Ilta-Sanomat*.  3.11.2017. Viitattu 26.5.2021.
4. ↑  Finalaska - unelma suomalaisesta osavaltiosta *www.oulu.fi*. Viitattu 26.5.2021.
5. ↑  Finalaska oli outo mutta sitkeä idea *www.ksml.fi*. Viitattu 15.10.2021.
**Teemu Hollanti** (s. 24. syyskuuta 2002) on suomalainen pesäpalloilija. Hollanti edustaa Superpesiksessä pelaavaa Kempeleen Kiriä. Hän on edustanut myös Ykköspesikesiksessä pelaavaa kasvattajaseuraansa Kannuksen Uraa. Kaudella 2023 Hollanti saavutti Kempeleen Kirin joukkueessa SM-pronssin. Hän pelaa etenijäjokerina. Hollanti on pelannut kymmenen Superpesiksen runkosarjan ottelua. Näissä otteluissa hän on tuonut seitsemän juoksua ja kerännyt 27 kärkilyöntipistettä. Hollanti on pelannut 14 Superpesiksen ylempien pudotuspelien ottelua. Näissä otteluissa hän on lyönyt yhden kunnarin ja yhden tavallisen juoksun, tuonut 15 juoksua ja kerännyt 34 kärkilyöntipistettä. Tilastot päivitetty kauden 2023 jälkeen.

Lähteet
-------

1. 1 2
2. ↑  Kempeleen Kiri juhlii SM-pronssia – seurahistorian ensimmäinen miesten SM-mitali! *superpesis.fi*.  16.9.2023.  Arkistoitu 16.9.2023. Viitattu 18.9.2023.
3. ↑  Arffman, Pekka: Superin suurin väriläiskä taistelisi mestaruudesta ilman kolmea reikää purukalustossa *elmotv.com*.  20.2.2023.  Arkistoitu 14.3.2023. Viitattu 18.9.2023.
**Angelo Galasso** (Francavilla Fontanassa, 4. heinäkuuta 1959) on italialainen muotisuunnittelija. Hänen tunnetuimmat mallistonsa ovat *Interno 8* sekä *Billionaire Couture*.

Lyhyt elämäkerta
----------------

### Lapsuus ja nuoruus

Galasson kiinnostus muotiin heräsi hyvin varhaisessa vaiheessa, kun hän isänsä kanssa vieraili huippuräätälin luona. Galasso syntyi ja vietti lapsuutensa Francavilla Fontanassa lähellä Brindisiä. Alue oli kulttuurisesti ja historiallisesti merkittävä, ja Galasso on ammentanut kasvuympäristöstään inspiraatiota myöhempiin vaatemallistoihinsa. Ensikosketuksensa muotiin Galasso sai jo kouluiässä. Välitunneilla hän leikkeli eri vaatteista taskuja ynnä muuta ja liitti niitä toisiin vaatteisiin tehden näin omia luomuksia. 

### Siirtyminen muotialalle

Saatuaan koulutuksensa loppuun Galasso työskenteli menestyksekkäästi pankkialalla ja siirtyi töihin Roomaan. Siellä hän ajautui muodin pariin. Vapaa-ajallaan Galasso suunnitteli paitoja, kokeili eri sommitelmia ja käytti niitä mennessään töihin. Tämä herätti ystävien ja kollegoiden huomion ja osasta heistä tuli Galasson ensimmäisiä asiakkaita. Hän otti asiakkaansa vastaan huoneistossaan *Interno 8*:ssa, josta myöhemmin tuli Galasson malliston ja yrityksen nimi. Alun menestys rohkaisi Galasson jättämään pankkialan ja siirtymään muotialalle.

### Läpimurto

Vuonna 1990 Pirolissa Galasso julkaisi ensimmäisen mallistonsa, joka herätti muotimaailman huomion. Yksityiskohtaiset designvaatteet saivat uskollisen ostajakunnan ja pian Interno 8 levisi ympäri Italiaa. 

Vuonna 2000 Galasso suuntasi kansainvälisille markkinoille ja saavutti mainetta luomuksillaan. Pian yrityksen vaatteita käyttivät show-alan ammattilaiset, poliitikot, liikemiehet, mediapersoonat ja aristokraatit. Asiakkaita ovat olleet muiden muassa Paul McCartney, Roger Moore ja Michael Caine.

### Billionaire Couture

Vuonna 2005 Galasso yhdisti voimansa aikoinaan myös muotimaailmassa vaikuttaneen F1-tallinjohtajan Flavio Briatoren kanssa. Tarkoitus oli luoda vain miehille suunnattu mallisto, joka nimettiin Briatoren yökerho-ketjun mukaan *Billionaire Coutureksi*. Ensimmäinen tätä "couturea" myyvä kauppa avattiin Lontoon Harrodsiin ja myöhemmin ketju on laajentunut muun muassa Itävaltaan, Japaniin ja Venäjälle. Myöhemmin Galasso riitautui Briatoren kanssa Billionaire Couture -merkin osakkeiden hallinnasta. Briatoren pyynnöstä Galasso vähensi omistustaan 49 prosentista 20 prosenttiin, tehden tilaa uusille investoijille. Galasso kuitenkin koki ettei saanut mitään hyvitystä vastineeksi teostaan ja haastoi Briatoren oikeuteen vuonna 2010.

Lähteet
-------

1. ↑   (Arkistoitu – Internet Archive)
2. ↑  The Telegraph - Flavio Briatore sued by Angelo Galasso over Billionaire Couture shares dispute Viitattu 12.12.2010

Aiheesta muualla
----------------

* Galasson blogi (Arkistoitu – Internet Archive)
* angelogalasso.com - viralliset sivut (Arkistoitu – Internet Archive)
* Billionaire Couturen viralliset sivut
**Tauno Juho Armas Aarre** (16. elokuuta 1897 Vaasa – 21. kesäkuuta 1941 Lahti) oli suomalainen lakimies, urheilujohtaja ja yritysjohtaja. Vuosina 1940–1941 hän oli Oy Tippaustoimisto Ab:n toimitusjohtaja.

Aarre oli koulutukseltaan lakimies. Hän toimi Suomen Hiihtoliiton (SHL) puheenjohtajana 1937–1941. Kansainvälisen hiihtoliiton (FIS) hallituksen jäsen Aarre oli vuosina 1938–1942. Hän toimi vuoden 1938 Lahden MM-hiihtojen järjestelytoimikunnan puheenjohtajana.

Siviilitehtävissä Tauno Aarre toimi lakimiehenä ja vuosina 1940–1941 Oy Tippaustoimisto Ab:n (vuodesta 1941 nimellä Veikkaustoimisto) ensimmäisenä toimitusjohtajana. Hän sai potkut Veikkaustoimiston toimitusjohtajan tehtävästä kesäkuussa 1941 vakuutuspetoksen vuoksi. Tapauksen poliisitutkinnan alettua Aarre teki itsemurhan.

Lähteet
-------

* Virtamo, Keijo (päätoim.): *Fokus Urheilu 2. osa*, s. 496. Otava Helsinki, 1970.
* Kuolinilmoitus – Tauno Aarre.  *Helsingin Sanomat*, 26.6.1941, s. 1. HS Aikakone (vain tilaajille). Viitattu 30.7.2020.

### Viitteet

1. ↑  Kuolleita.  *Lakimies*, 1941, nro IV, s. 82. Kansalliskirjasto. Viitattu 27.5.2022.
2. ↑  Tikander, Vesa et al. (toim.): *Sadan vuoden Olympiadi. Suomalaisen olympialiikkeen historia*, s. 125. WSOY, 2007. ISBN 978-951-0-32429-5.
Tuoreita laakerinlehtiä.
Kuivattuja laakerinlehtiä.
**Laakerinlehti** on laakeripuun lehti, jota käytetään mausteena. Sitä käytetään perinteisesti liharuokien, patojen, keittojen ja liemien maustamiseen. Se on yksi perusosa maustekimpussa, bouquet garnissa. Immuniteettia kohottavana laakerilehteä on käytetty myös suolisto- ja virtsatieinfektioiden hoitoon.

Maustekäyttö
------------

Ruokien maustamiseen riittää yleensä 1–2 kuivattua laakerinlehteä. Lehtiä voidaan käyttää myös tuoreena, mutta kuivattuna lehtien kitkeryys vähenee. Kypsistä ruoista laakerinlehdet poistetaan, eikä niitä pidä käyttää sellaisenaan sisäisesti, koska ne ovat suolistolle haitallisia raapiessaan suolenseinämiä. Hienoksi jauhettuna ruokaan tarkoitettuja laakerinlehtiä voi syödä turvallisesti, mutta maku on kokonaista lehteä paljon voimakkaampi. Laakerinlehti on etenkin ranskalaisen keittiön ainesosa. Kreikan Korfulla puolestaan laakerinlehtiä kääritään kuivatuista viikunoista tehtyjen maustettujen kakkusten ympärille.

Laakerinlehdistä puristetaan myös öljyä, jota käytetään leivonnaisten, pikkelssien, säilykkeiden ja lihatuotteiden maustamiseen. Samaa öljyä käytetään myös hajusteteollisuudessa, esimerkiksi hammastahnoissa.

Lääkekäyttö
-----------

Laakerinlehdet sisältävät paljon rautaa, fenoleja ja C-vitamiinia. Laakerin tiedetään lisäävän ruokahalua, poistavan ilmavaivoja ja edistävän kuukautisia. Pieninä määrinä lehdet ovat diureettisia, suurina määrinä niitä käytetään oksettavina aineina. Laakeri sisältää ainesosia, jotka estävät migreeniä ja erilaisia tulehduksia. Sitä käytetään myös yskän torjuntaan. Myös laakerin vaikutuksia erilaisten syöpien torjunnassa tutkitaan. Suurina määrinä laakeri on narkoottista.

Käyttö hyönteiskarkotteena
--------------------------

Laakerinlehtiä voi käyttää jauhopusseissa karkottamaan tuhohyönteisiä. Sitä on käytetty myös koiden torjumiseen.

Katso myös
----------

* Laakeripuu

Lähteet
-------

* Piippo, Sinikka: *Elinvoimaa mausteista. Terveelliset maustekasvit ja niiden käyttö*. 2. painos. Minervakustannus Oy, Helsinki 2012. ISBN 978-952-492-443-6.

### Viitteet

1. 1 2  Piippo 2012, s. 158–159.
2. 1 2  Piippo 2012, s. 159.
3. ↑  Piippo 2012, s. 157–158.

CommonsCommons
Wikimedia Commonsissa on kuvia tai muita tiedostoja aiheesta **Laakerinlehti**.
Gëlle Fra, Monument du Souvenir.
**Gëlle Fra**, virallisemmin *Monument du Souvenir*, on muistomerkki Luxemburgin kaupungissa, Luxemburgissa. Se sijaitsee *Place de la Constitution* -aukiolla, Ville Hauten kaupunginosassa, Luxemburgin keskustassa. Sen on suunnitellut luxemburgilainen kuvanveistäjä Claus Cito, ja se edustaa nykyisin luxemburgilaista vapautta ja vastarintaa.

Kuvaus
------

Muistomerkin keskeisin osa on 21 metrin korkeuteen kohoava graniittinen obeliski. Obeliskin päällä on kullattu pronssipatsas, joka esittää naista pitelemässä laakerinseppelettä. Muistomerkin juurella on kaksi pronssista hahmoa, esittäen niitä luxemburgilaisia sotilaita jotka osallistuivat vapaaehtoisesti ensimmäiseen maailmansotaan Ranskan puolesta. Toinen hahmoista on makuuasennossa, palveluksessa kuolleena, kun taas toinen hahmoista istuu murehtien toveriaan.

Historia
--------

Gëlle Fra pystytettiin alun perin vuonna 1923 niiden tuhansien luxemburgilaisten muiston kunniaksi, jotka taistelivat ensimmäisessä maailmansodassa ranskalaisten rinnalla. Luxemburgia miehittäneet saksalaiset kuitenkin purkivat muistomerkin Elokuun 6. päivänä vuonna 1940. Tämä synnytti mielenosoituksia, jotka Gestapo hajotti. Gëlle Frasta tuli näin luxemburgilaisen vapauden ja vastarinnan symboli. Vuonna 1985 se pystytettiin uudelleen Place de la Constitutionille.
**Köprülü-suku** oli Osmanien valtakunnassa vaikuttanut ylimyssuku, josta nousi kaikkiaan kuusi suurvisiiriä, mukaan lukien suvun adoptoima Merzifonlu Kara Mustafa pašša. Suvun merkittäviä uudempia jälkeläisiä oli Mehmet Fuat Köprülü, turkkilainen historioitsija ja kansatieteilijä. 

Suvun perustaja ja ensimmäinen suurvisiiri oli Albaniassa syntynyt Köprülü Mehmet pašša, joka perusti perheen pohjois-Anatoliassa sijaitsevassa Köprün (nyk. Vezirköprü) kaupungissa. 

Muita merkittäviä suvun jäseniä ovat Köprülü Abdullah Pasha (1684–1735, Köprülü Fazıl Mustafa paššan poika), valtiomies ja sotilas, joka aikanaan toimi komentajana Persiaa vastaan käydyissä sodissa ja kuvernöörinä useissa Osmanien valtakunnan provinsseissa.

Köprülü-suvun suurvisiirit
--------------------------

| Nimi | Elinvuodet | Suurvisiirinä | Sulttaanin aikana |
| --- | --- | --- | --- |
| Köprülü Mehmet pašša | 1583–1661 | 1656–1661 | Mehmed IV |
| Köprülü Fazıl Ahmet pašša | 1635–1676 | 1661–1676 | Mehmed IV |
| Merzifonlu Kara Mustafa pašša1 | 1634–1683 | 1676–1683 | Mehmed IV,Suleiman II |
| Abaza Siyavuş pašša2 |  ?-1688 | 1687–1688 | Suleiman II |
| Köprülü Fazıl Mustafa pašša | 1637–1691 | 1689–1691 | Suleiman II,Ahmed II |
| Köprülü Hüseyin pašša | k. 1702 | 1697–1702 | Mustafa II |
| Köprülü Damat Numan pašša | k. 1719 | 1710–1711 | Ahmed III |
|

1 Kara Mustafa pašša todennäköisesti adoptoitiin Köprülü-sukuun lapsena. Hän myös meni naimisiin sukuun kuuluneen naisen kanssa.  

2 Abaza-taustainen Abaza Siyavuş pašša oli Köprülü Mehmet paššan palvelija, joka adoptoitui Köprülü-sukuun avioliiton kautta.

Katso myös
----------

* Luettelo Osmanien valtakunnan suurvisiireistä

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Sari Vuoristo** (s. 1964) on suomalainen kirjailija. Hänen vanhempansa ovat professori Kai-Veikko Vuoristo ja Kaija Vuoristo o.s. Peitsalo. Sari Vuoristo valmistui ylioppilaaksi 1983, ja on sen jälkeen opiskellut Helsingin yliopistossa teatteritiedettä ja uskontotiedettä sekä Kriittisessä korkeakoulussa luovaa kirjoittamista. Hän on tehnyt freelancerina editointitöitä ja kirjoittanut matkajuttuja yms. aikakauslehtiin. Vuoristo voitti Martti Joenpolven novellipalkinnon vuonna 1996 Sari Vuoristo oli *Helsingin Sanomien* kirjallisuuspalkintoehdokas vuonna 1998 ja Runeberg-palkintoehdokas 1998.

Teoksia
-------

* Novellikokoelma *Irti* 1998
* Romaani *Matkatoveri* 2000
* Novellikokoelma *Flamingopaikka* 2001
* Romaani *Valon pohja* 2004
* Romaani *Loppu hyvin* 2006
* Novellikokoelma *Säätiedotus merenkulkijoille* 2007
* Novellikokoelma *Laskettu aika* 2009
* Nuortenromaani *Kesä Rosvon kanssa* 2010

Lähteet
-------

1. ↑  Ellonen, Leena (toim.): *Suomen professorit 1640–2007*, s. 836. Helsinki: Professoriliitto, 2008. ISBN 978-952-99281-1-8.
2. ↑  Novellit.fi (Arkistoitu – Internet Archive)
Sergei Aleksandrovitš Buturlin (1872-1938)
**Sergei Aleksandrovitš Buturlin** (ven. Серге́й Алекса́ндрович Бутурли́н, 22. syyskuuta 1872 Montreux – 22. tammikuuta 1938 Moskova) oli venäläinen lintutieteilijä.

Buturlin kuului Venäjän vanhimpiin aatelissukuihin ja vietti pääosan elämästään Venäjällä. Hän kävi koulua Simbirskissä, nykyisessä Uljanovskissa, ja opiskeli oikeustiedettä Pietarissa. Hänen kiinnostuksensa eläintieteeseen oli hyvin voimakas ja hän kuluttikin enimmän aikansa keräämällä lintuja ympäri Venäjää ja Siperiaa ja myös julkaisemalla tutkimustensa tulokset. Vuoteen 1892 saakka hän keräsi Volgan alueella, sitten Königsbergin (Kaliningrad) alueella. Vuodesta 1900 vuoteen 1902 hän vietti Kolgujevin ja Novaja Zemljan saarilla. Vuosien 1904 ja 1906 välillä hän otti osaa tutkimusretkelle Kolymajoelle Siperiaan ja 1909 hän vieraili Altain vuoristossa. 1925 hän suoritti viimeisen matkansa, joka suuntautui Tšuktšien niemimaalle.

Hän julkaisi useita tärkeitä kirjoituksia palearktisen alueen linnuston taksonomiasta ja esiintymisestä, muun muassa:

* *The Birds of the Kolguyev Island and Novaya Zemlya and the lower part of the Darna* (1901)
* *The Birds of the Simbirsk Government* (1906)
* *The Birds of the Yenisseisk District* (1911, yhdessä Arkadi Tugarinovin (1880–1948) kanssa)
* *A series of manuscripts over the birds of the far east* (1909–1917)
* *Complete Synopsis of the Birds of the USSR* (3 osaa)
* *On the breeding-habits of the rosy gull and the pectoral sandpiper*. Lontoo 1907.

1906 Buturlinista tuli British Ornithologists’ Unionin (BOU) ulkojäsen. 1907 hänestä tuli American Ornithologists’ Unionin (AOU) kirjeenvaihtajajäsen. Hän oli lajien monimuotoisuuden tutkimuksen pioneeri Venäjällä ja kuvaili yli 200 uutta lintulajia. Hän kuvaili ja nimesi muun muassa pikkuvarpusen alalajin *transcaucasicus* 1906.

1918 hän liittyi Moskovan yliopiston eläintieteellisen museon tutkijoihin ja 1924 hän lahjoitti museolle palearktisten lintujen kokoelmansa.

Lähteet
-------

1. ↑  Perrins, Christopher M. (toim.) 1994: Handbook of the Birds of Europe, the Middle East and North Africa. – Oxford University Press. Hong Kong. ISBN 0-19-854679-3


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat
* Alankomaat
* Puola

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Bineta Diédhiou** (s. 8. tammikuuta 1986 Dakar) on senegalilainen taekwondon MM-mitalisti, Afrikan kisojen voittaja ja kolminkertainen Afrikan-mestari.

Diédhiou saavutti MM-pronssia 59 kg:n painoluokassa Madridissa 2005. Voitettuaan neljä ottelua hän hävisi välieräottelussa eteläkorealaiselle Kim Sae-romille pistein 0–12. MM-kilpailujen puolivälierissä hän karsiutui 57 kg:n sarjassa 2011. Olympialaisissa hän sijoittui 57-kiloisissa jaetulle yhdeksännelle sijalle voitettuaan yhden ottelun Pekingissä 2008 ja jaetulle 11. sijalle hävittyään ensimmäisessä ottelussa Suvi Mikkoselle Lontoossa 2012.

Diédhiou saavutti Afrikan kisoissa 57 kg:n painoluokassa kultaa 2015 ja hopeaa 2011. Hän voitti 57-kiloisten Afrikan-mestaruuden 2009, 2012 ja 2014 sekä saavutti 55 kg:n sarjassa hopeaa 2003 sekä 57-kiloisissa pronssia 2010 ja 2018.

Diédhiou oli Pekingin olympialaisissa 2008 Senegalin lipunkantaja sekä avajaisissa että päättäjäisissä.

Lähteet
-------

1. 1 2 3  Bineta Diédhiou *Olympedia*.  (englanniksi)
2. 1 2 3  DIEDHIOU, Bineta *taekwondodata.com*. Viitattu 7.10.2023. (englanniksi)
**Christopher Russell "Chris" Lowell** (s. 17. lokakuuta 1984 Atlanta, Georgia, Yhdysvallat) on yhdysvaltalainen näyttelijä, joka tunnetaan parhaiten William "Dell" Parkerin roolista lääkärisarjassa *Rakkauden anatomia* ja Stosh "Piz" Piznarskin roolista rikossarjassa *Veronica Mars*.

Yksityiselämä
-------------

Chris Lowell syntyi Atlantassa Georgiassa. Hän kävi Atlanta Internation School -koulua ja kiinnostui siellä teatterista ja elokuvanteosta. Tällä hetkellä Lowell opiskelee University of Southern California -yliopistossa. Vapaa-ajallaan hän harrastaa mm. teatteria, musiikkia, valokuvausta ja matkustelua. Lowell laulaa ja soittaa pianoa ja huuliharppua akustisessa indie-bändissä Two Shots for Poe.

Ura
---

Lowell sai ensimmäisen televisioroolinsa vuonna 2003 sarjasta *Life as We Know It*. Sarja kuitenkin lopetettiin vain 13 jakson jälkeen. Vuonna 2007 Lowell esiintyi elokuvissa *Graduation* ja *You Are Here*. Samana vuonna hän sai myös Stosh "Piz" Piznarskin roolin sarjasta Veronica Mars. Lowell esiintyi sarjassa 20 jakson verran.

Lowell esitti sairaanhoitaja William "Dell" Parkeria lääkärisarjassa Rakkauden anatomia vuosina 2007-2010. Hän lähti sarjasta kolmannen tuotantokauden jälkeen. 

Lowell on esiintynyt myös teatterissa. Hänellä on ollut rooleja mm. 14th Street Playhouse -teatterissa näytelmissä *Loppiaisaatto*, *Tulikoe* ja *Ananse and the Spider* ja Georgian Shakespeare-festivaalilla näytelmissä *Romeo ja Julia* ja *Kesäyön unelma* .

Filmografia
-----------

### Elokuvat

* *You Are Here* (2007) - Delaney
* *Graduation* (2007) - Tom Jackson
* *Up in the Air* (2009) - Kevin
* *Piiat* (2011) - Stuart Whitworth
* *Lupaava nuori nainen* (2020) - Alexander Monroe

### Televisio

* *Life as We Know It* (2004–2005) - Jonathan Fields (vakituinen rooli)
* *Veronica Mars* (2006–2007) - Stosh 'Piz' Piznarski (vakituinen rooli)
* *Greyn anatomia* (2007) - William "Dell" Parker (2 jaksoa)
* *Rakkauden anatomia* (2007–2010 ) - William "Dell" Parker (vakituinen rooli)

Lähteet
-------

1. ↑   TV.com - Chris Lowell
2. ↑   (Arkistoitu – Internet Archive) - WCHS TV - Life as We Know It - Chris Lowell
3. ↑   TV Fanatic - Chris Lowell
4. 1 2 3   ABC - Private Practice - Dell - Actor Bio
5. ↑   MySpace - Two Shots for Poe
6. ↑   IMDb - Chris Lowell

Aiheesta muualla
----------------

* Chris Lowellin valokuvaussivusto
* Two Shots for Poe MySpace -sivustolla
* ABC - Private Practice - Dell Parker - Actor Bio
* Nelonen - Rakkauden anatomia - Chris Lowell
* Chris Lowell TV.com-sivustolla (Arkistoitu – Internet Archive)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Espanja
* Saksa
* Israel
* Yhdysvallat

 |
|  |
| Muut | 
* IdRef

 |

 |
*Tämä artikkeli käsittelee rovaniemeläistä kylää. Muurola on myös kylä Miehikkälässä sekä taajama Leningradin alueella.*
Muurolan rautatieasema, jonka asemarakennus paloi kokonaan itsenäisyyspäivän aamuna 2014.
**Muurola** on kylä Rovaniemellä. Kylä on vanhan Rovaniemen maalaiskunnan kolmanneksi suurin taajama Saarenkylän ja Ylikylän jälkeen. Vuonna 2019 Muurolan taajamassa asui 891 asukasta. Muurola sijaitsee 25 kilometriä kaupungin keskustasta lounaaseen valtatien 4 sekä Oulun ja Rovaniemen välisen rautatien varrella Kemijoen länsipuolella. VR:n junat pysähtyvät Muurolan rautatieasemalla.

Muurolassa on päiväkoti ja peruskoulu. Vuoteen 2016 asti siellä toimi lukio. Kylän muihin palveluihin kuuluu kaksi ruokakauppaa, ravintola (Nätin tupa, joka on nimetty Suomen tunnetuimman savottajätkän Nätti-Jussin mukaan),kirjasto, neuvola ja hammaslääkäri. Posti sijaitsee K-marketin yhteydessä. Muurolassa sijaitsee myös Lapin sairaanhoitopiiriin kuuluva Muurolan sairaala sekä Lapin päihdeklinikka. Kylässä on myös monitoimihalli (Totto-halli), nurmipintainen urheilukenttä ja hiihtostadion. 

Muurolassa varsinaista perusteollisuutta on vähän. Siellä toimii solumuovitehdas ainoana teollisuusalan yrityksenä. Työttömyysaste on kylällä korkea.*lähde?* Muurolan rakennuskanta on omakotitalopainotteinen, mutta alueella on myös kaupungin vuokrataloja. Vuokrataloja löytyy ainakin Karvontieltä, Totontieltä, Jaakonaukiolta, Jaakopintieltä ja Koulukankaalta. Viime vuosina Muurolan asukasluku on ollut vähenemään päin. 

Kuuluisia muurolalaisia on Hannele Pokka, joka on toiminut oikeusministerinä Suomen hallituksessa ja Lapin läänin maaherrana. Pokka on kuitenkin syntynyt Ruovedellä Pirkanmaalla.

Muurolassa käytiin osana Lapin sotaa Muurolan kahakka. 

Muurola sijaitsee Kemijoen länsipuolella. Ennen Petäjäskosken voimalaitoksen rakentamista kylään kuului alueita myös joen itäpuolelta, mutta voimalan rakentamisen myötä nämä osat jäivät veden alle.

Katso myös
----------

* Laurila–Kelloselkä-rata

Lähteet
-------

1. ↑  Taajamat väkiluvun ja väestöntiheyden mukaan, 2019 *PxWeb-tietokanta*. Tilastokeskus. Viitattu 14.3.2021.

Aiheesta muualla
----------------

* Ala-asteen verkkolehden kirjoitus Muurolasta vuodelta 2004

### Kirjallisuutta

* Runtti, Susanna: *Muurolan historia.* Rovaniemen maalaiskunnan kotiseutu- ja kulttuurilautakunta, 1991. ISBN 952-90-3655-8.

Rovaniemen kaupunginosat ja kylät

* Alakorkalo
* Ala-Nampa
* Auttinseutu
* Hirvas
* Jaatila
* Juotasniemi
* Karvonranta
* Katajaranta
* Kauko
* Kiiruna
* Kivitaipale
* Kolpene
* Korkalovaara
* Koskenkylä
* Lehtojärvi
* Leipee
* Lohiniva
* Marrasjärvi
* Marraskoski
* Meltaus
* Misi
* Muurola
* Narkaus
* Niesi
* Nivankylä
* Nivavaara
* Norvajärvi
* Oikarainen
* Ojanperä
* Olkkajärvi
* Ounasrinne
* Paavalniemi
* Patokoski
* Pekkala
* Perunkajärvi
* Petäjäinen
* Pisa
* Pullinranta
* Pöykkölä
* Rantaviiri
* Rautiosaari
* Ruikka
* Saarenkylä
* Sinettä
* Santamäki
* Sonka
* Syväsenvaara
* Tapionkylä
* Tennilä
* Teollisuuskylä
* Tiainen
* Tuhnaja
* Vaarala
* Vanttausjärvi
* Vanttauskoski
* Vennivaara
* Viiri
* Vikajärvi
* Välijoki
* Ylikylä
* Yli-Nampa